Menter Iaith Bro Morgannwg

Sefydlwyd Menter Iaith Bro Morgannwg (a elwir hefyd yn Menter Bro Morgannwg) yn Ebrill 2013, gyda’r nod o hyrwyddo ac ehangu’r defnydd o’r iaith Gymraeg ym Mro Morgannwg drwy greu cyfleoedd i drigolion y sir ddefnyddio’r iaith tu allan i oriau gwaith a muriau’r ysgol.

Mae Menter Bro Morgannwg yn Gwmni Cyfyngedig Drwy Warant (8867706) ac yn Elusen Gofrestredig (1179555). Ei Phrif Weithredwr yn 2024 yw Heulyn Rees sydd hefyd yn Brif Weithredwr ar Fenter Caerdydd - ymddengys bod Menter Bro Morgannwg o dan adain weinyddol Menter Caerdydd. Mae ei phencadlys yn yr Hen Lyfrgell, Yr Ais, Caerdydd, CF10 1BH.

Gweithgaredd
Fel y Mentrau Iaith eraill, mae'r Fenter yn cynnal amrywiaeth o ddigwyddiadau i hyrwyddo'r Gymraeg yn amrywio o gyngherddau i ddarlithoedd. Maent yn trefnu dau brif ddigwyddiad:

 Gŵyl Fach y Fro - gŵyl flynyddol o gerddoriaeth pop Cymraeg a gynhelir am ddim ar hyd Bromenâd y Barri ym mis Mai neu Fehefin er mwyn peidio gwrthdaro â Tafwyl yng Nghaerdydd a drefnir gan Fenter Caerdydd. Mae'r ŵyl am ddim ac yn ogystal â cherddoriaeth Gymraeg ceir stondinau bwyd a stondinau bwyd a diod. Ceir dau lwyfan perfformio - yr un fwyaf sef 'Llwyfan y Traeth' a 'Glanfa Gwynfor' sy'n llwyfan. Sefydlwyd yr ŵyl yn 2015. Mae'r grwpiau sydd wedi perfformio yno yn amrywiol iawn.
 Bwrlwm y Fro - rhaglen o weithgareddau i blant ysgol dros y gwyliau ysgol. Mae'r gweithgareddau am ddim ac yn cael eu cynnal ar draws ysgolion cynradd y sir.
 Ffônlyfr - mae'r Fenter yn cynhyrchu Ffônlyfr sy'n gyfeirlyfr o fusnesau a chymdeithasau Cymraeg neu sy'n cynnig gwasanaeth Gymraeg yn y sir.

Dolenni allanol
 Gwefan swyddogol Menter Bro Morgannwg
 Eitem am Gŵyl Fach y Fro ar raglen Heno (2022)
 @MIBroMorgannwg cyfrif Z y Fenter
 @MIBroMorgannwg cyfrif Facebook y Fenter
 MenterBroMorgannwg y cyfrif Instagram

Cyfeiriadau

Menter Bro Morgannwg
Categori:Bro Morgannwg
Categori:Y Barri
Categori:Sefydliadau 2013